ותמן חזינן ית גיבריה בני ענק מן גיבריה והוינן בעינינן כגרזבין וכן הוינן בעיניון ואטרכו בני ישראל במשכניון ואמרו בסנת יהוה יתנן אפקנן מן ארע מצרים למתן יתנן באד אמראה למשיצאתנן אן אנחנן סלקים ואחינן שפלו ית לבנן למימר עם רב וסגי מננן קריאן רברבן ותלילן בחללה ואף בני ענקים חזינן תמן ואמר משה לבני ישראל לא תצטדון ולא תדעלון מנון יהוה אלהכון האזל לקדמיכון הוא יגיח לכון ככל דעבד עמוכון במצרים לעיניכון ובמדברה דחזית דסבלך יהוה אלהך כמה יסבל גבר ית ברה בכל שבילה דהלכתון עד איתיכון עד אתרה הדן ובממללה הדן ליתכון מימנים ביהוה אלהכון האתי לקדמיכון בשבילה למגש לכון אתר למשרהתכון בנור לילי למחזתכון בשבילה דתהכון בה ובעננה אימם